85.09 REGOLI DWAR L-ESPORTAZZJONI TAL-BAJD L-AVVIŻ LEGALI 61 ta’ l-1967, kif emendat bl-Avviż Legali 408 ta’ l-2007. L-AVVIŻ LEGALI 61 ta’ l-1967, kif emendat bl-Avviż Legali 408 ta’ l-2007. 1. Titolu. It-titolu ta’ dawn ir-Regoli hu Regoli dwar l-Esportazzjoni tal-Bajd. 2. Tifsir. (1) F’dawn ir-Regoli, kemm-il-darba l-kuntest ma jeħtieġx xort’oħra- "Bord " tfisser il-Bord ta’ Arbitraġġ kostitwit bir-regola 10 ta’ dawn ir-Regoli; "Dipartiment " tfisser id-Dipartiment ta’ l-Agrikoltura; " Ministru " tfisser il-Ministru responsabbli għall-Agrikoltura; " Ordinanza " tfisser l-Ordinanza dwar l-Esportazzjoni ta’ Prodotti tal-Biedja. Kap. 85. Kap. 85. (2) Il-kliem mhux imfissra xort’oħra f’dawn ir-Regoli għandu jkollhom l-istess tifsir li għandhom fl-Ordinanza. 3. Avviżli-Direttur. Kull minfiħsieb u jesporta bajd għal xi pajjiż għandu, mhux aktar tard minn erbgħa u għoxrin siegħa qabel il-ħin propost għall-esportazzjoni, javża bil-miktub lid-Direttur fil-formula murija fl-Ewwel Skeda: Iżda- (a) id-Direttur jista’, fid-diskrezzjoni tiegħu, jaċċetta avviż f’anqas żmien kif jista’ jidhirlu raġonevoli, u (b) l-esportatur jista’ jippreżenta għall-ispezzjonu għall-eventwali esportazzjoni kwantità iżgħar minn dik murija fl-avviż. 4. Il-bajd għandu jiġi preżentat għall-ispezzjon. (1) Il-bajd li relattivament għalih ikun ingħata avviż skond id-disposizzjonijiet tar-regola 3 għandu jiġi preżentat għall-ispezzjoni mill-ispettur fit-Tinda ta’ l-ispezzjonijiet ta’ Prodotti Agrikoli l-Marsa jew f’dak il-post li jispeċifika d-Direttur. (2) Id-Direttur jista’ jispeċifika wkoll il-ħin li fih dak il-bajd għandu jiġi preżentat għall-ispezzjoni. 5. Reċipjenti. (1) Il-bajd maħsub għall-esportazzjoni u preżentat għall-ispezzjon għandu jkun ippakkjat f’reċipjenti standard li jesgħu 30 tużżanabajd. (2) Il-bajd kollu fir-reċipjenti għandu jkun ta’ l-istess grad. 6. Markar tar-reċipjenti. (1) Fuq kull reċipjent għandu jkun hemm stampat f’ittri leġibbli ċari- (a) il-kliem "PRODOTT TA’ MALTA"; (b) l-isem ta’ l-esportatur; u (ċ) il-grad tal-bajd skond it-Tieni Skeda. (2) L-ittri tal-kliem speċifikati fil-paragrafu (1)(a) għandhom ikunu stampati f’għoli ta’ mhux anqas minn ħames ċentimetri. 7. Kondizzjoni tal-bajd. Il-bajd preżentat għall-ispezzjoni qabel l-esportazzjoni għandu jkun skond waħda mill-gradi speċifikati fit-Tieni Skeda u għandu jkun nadif, frisk u mhux imxaqqaq, bla tbajja ta’ demm jew ta’ laħam, u għandu jiġi immarkat bin-numru tal-grad relattiv muri fl-imsemmija Skeda. 8. Approvazzjoni ta’ konsenja. Meta spettur ikun sodisfat tilli l-konsenja tal-bajd tikkonforma fl-aspetti kollha mad-disposizzjonijiet ta’ dawn ir-Regoli, huwa għandu jimmarka kull reċipjent tal-bajd bil-kliem "MGĦODDI GĦALL-ESPORTAZZJONI" u għandu jipprovdi lill-esportatur b’ċertifikat fil-formula murija fit-Tielet Skeda. 9. Konsenja mhux mgħoddija għall-esportazzjoni. Jekk l-ispettur ma jkunx sodisfatt li l-konsenja tal-bajd, jew xi parti minnha, hija konformi fl-aspetti kollha ma’ dawn ir-Regoli, huwa ma għandu jqiegħed ebda marka fuq xi reċipjent mhux approvat minnu iżda għandu jipprovdi lill-esportatur b’avviż fil-formula murija fir-Raba’ Skeda, u l-esportatur għandu, jekk l-ispezzjoni tkun saret f’lokalokkupat mill-Gvern, ineħħi minnufih dawk ir-reċipjentiniinn hemm sakemm ma jagħtix lill-ispettura vviż biex iġi b il-kwistjoni quddiem il-Bord. 10. (1) Il-Bord ta’ Arbitraġġ, imsemmi fl-artikolu 18 ta’ l-Ordinanza, għandu jkun kompost mid-Direttur, jew uffiċjal tad-Dipartiment li jaġixxi f’isem id-Direttur, bħala President u żewġ membri oħra magħżula minn lista ta’ għaxar persuni li jeżerċitaw il-kummerċ ta’ esportazzjoni ta’ prodotti agrikoli. (2) Dawk il-persuni elenkati fil-lista għandhom ikunu nominati kull sena mill-Ministru. (3) Iż-żewġ membri tal-Bord, barra mill-President, għandhom jiġu magħżula wieħed mill-President u l-ieħor mill-appellant. (4) Ebda membru minn tal-lista ma għandu joqgħod fil-Borddwar x ibajd li dwaru jkollu xi interess dirett jew indirett. 11. Drittijiet għal spezzjon. Emendat: A.L.408 ta’ l-2007. Għandu jitħallas għall-ispezzjon ta’ bajd maħsub għall-esportazzjoni dritt ta’ żewġ ċenteżmi (0.02) għal kull kaxxa ta’ 360 bajda. 12. Dritt għal riferenza lill-Bord. Emendat: A.L.408 ta’ l-2007. Kull esportatur li jrid jibgħat quddiem il-Bord deċiżjoni mogħtija mill-ispettur għandu jiddepożita għand l-ispettur dritt bir-rata ta’ tnax-il ċenteżmu (0.12) għal kull kaxxa bajd, liema depożitu ma għandu fl-ebda każ ikun anqas minn sitt euro u disgħa u disgħ in ċenteżmu (6.99).